**J E G Y Z Ő K Ö N Y V**

**Készült Dunakeszi Város Önkormányzata Képviselő-testületének**

**2014. január 30-án tartott üléséről**

Jkv.száma: K-XVI-242/1/2014 Tartalmazza a 2/2014 –17/2014. (I.30.) számú határozatokat

**Jegyzőkönyv**

**Készült Dunakeszi Város Önkormányzata Képviselő-testületének**

**2014. január 30.-i üléséről**

Jelen vannak a mellékelt jelenléti ív szerint

Dióssi Csaba polgármester: Köszönti a megjelent képviselő-testület tagjait, a meghívottakat, az osztályvezetőket, valamint a televízió nézőit. Megállapítja, hogy jelen van 13 képviselő, a testület határozatképes, az ülést megnyitja.

Javaslatot tesz arra, hogy a II/14. számú előterjesztést vegyék le a napirendről.

Kérdés, hozzászólás nem volt, kéri a fentiekkel módosított ülés napirendjének elfogadását.

A képviselő-testület 13 egyhangú igen szavazat mellett elfogadta a napirendet.

Dióssi Csaba: Megállapítja, hogy a napirend az alábbiak szerint alakult.

**Napirend előtt:**

**Beszámoló a 2013. II. félévi átruházott hatáskörben meghozott határozatok végrehajtásáról - Napirend előtt kell tárgyalni**

**Jelentés a 2013. IV. negyedévi lejárt határidejű Képviselő-testületi határozatok végrehajtásáról - Napirend előtt kell tárgyalni**

**N A P I R E N D**

**I. Dunakeszi Város Önkormányzata egyes önkormányzati rendeleteinek módosításáról**

Előadó: Dióssi Csaba polgármester

**II. Egyéb ügyek:**

1. **Dunakeszi Város Önkormányzatának adósságátvállalása**

Előadó: Dióssi Csaba polgármester

2. **Óvodák nyári zárva tartása, valamint az óvodai beiratkozás időpontja**

Előadó: Dióssi Csaba polgármester

3. **Önkormányzati bölcsődei telephelyek nyári nyitvatartási rendje**

Előadó: Dióssi Csaba polgármester

4. **Együttműködési szándéknyilatkozat aláírása Dunakeszi és Nowy Sacz járási jogú város között**

Előadó: Dióssi Csaba polgármester

5. **Dunakeszi Város Önkormányzat és a Polgármesteri Hivatal Beszerzési Szabályzata**

Előadó: Dióssi Csaba polgármester

6. **Országos egyéni választókerületi választási bizottság tagjainak megválasztása**

Előadó: Dr. Molnár György jegyző

7. **A 7920 hrsz-ú ingatlan közúttá minősítése**

Előadó: Dióssi Csaba polgármester

8. **Dunakeszi Táltos u. Gida u. Rákóczi utca szilárd burkolattal történő ellátása**

Előadó: Dióssi Csaba polgármester

9. **Humán Szolgáltató Központ Intézményvezetői pályázati kiírásának elbírálása**

Előadó: Dióssi Csaba polgármester

10. **Dunakeszi Polgármesteri Hivatal 2014. évre vonatkozó igazgatási szünetének elrendelése**

Előadó: Dr. Molnár György jegyző

11. **Dr. Varga Ágnes Mária, a Dunakeszi I-es számú háziorvosi körzetet ellátó háziorvos kérelme**

Előadó: Dióssi Csaba polgármester

12. **Katonadomb koncepció terve**

Előadó: Dióssi Csaba polgármester

13. **Ordass park koncepció terve**

Előadó: Dióssi Csaba polgármester

**III. Egyebek**

\* \* \*

**Beszámoló a 2013. II. félévi átruházott hatáskörben meghozott határozatok végrehajtásáról**

Előadó: Dióssi Csaba polgármester

(Az előterjesztés a jegyzőkönyv melléklete)

Dióssi Csaba: Kinek van kérdése, hozzászólása?

Kérdés, hozzászólás nem volt, kéri a határozati javaslat elfogadását.

A képviselő-testület 13 egyhangú igen szavazattal elfogadta a javaslatot és az alábbi határozatot hozta.

**Dunakeszi Város Önkormányzata Képviselő-testületének 2/2014.(I.30.) sz. határozata:**

Dunakeszi Város Önkormányzata Képviselő testülete elfogadja a 2013. II. félévi átruházott hatáskörben meghozott határozatok végrehajtásáról szóló beszámolót.

Határidő: Folyamatos

Felelős: Dióssi Csaba polgármester

Koordinátor: Önkormányzati- és Jogi osztály

**Jelentés a 2013. IV. negyedévi lejárt határidejű Képviselő-testületi határozatok végrehajtásáról**

Előadó: Dióssi Csaba polgármester

(Az előterjesztés a jegyzőkönyv melléklete)

Dióssi Csaba: Kinek van kérdése, hozzászólása?

Kérdés, hozzászólás nem volt, kéri a határozati javaslat elfogadását.

A képviselő-testület 13 egyhangú igen szavazattal elfogadta a javaslatot és az alábbi határozatot hozta.

**Dunakeszi Város Önkormányzata Képviselő-testületének 3/2014.(I.30.) sz. határozata:**

Dunakeszi Város Önkormányzat Képviselő-testülete egyetért a 2013. IV. negyedévi lejárt határidejű határozatokról szóló jelentéssel.

Határidő: Folyamatos

Felelős: Dióssi Csaba polgármester

Koordinátor: Önkormányzati- és Jogi osztály

**Napirend I. pontja:**

**Dunakeszi Város Önkormányzata egyes önkormányzati rendeleteinek módosításáról**

Előadó: Dióssi Csaba polgármester

(Az előterjesztés a jegyzőkönyv melléklete)

Dióssi Csaba: Kinek van kérdése, hozzászólása?

Kérdés, hozzászólás nem volt, kéri a rendelet-tervezet elfogadását.

A képviselő-testület 13 egyhangú igen szavazattal elfogadta és megalkotta

Dunakeszi Város Önkormányzat Képviselő-testületének

**1/2014. (II.06.)** **önkormányzati rendelete egyes önkormányzati rendeleteinek módosításáról**

Dunakeszi Város Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott feladatkörében, a nemzeti vagyonról szóló 2011. évi CXCVI. törvény 5. § (2) b) és c) pontjaiban, a fegyveres biztonsági őrségről, a természetvédelmi és a mezei őrszolgálatról szóló 1997. évi CLIX. törvény 19 § (1) bekezdésében, és a közszolgálati tisztviselőkről szóló 2011. évi CXCIX. törvény 226. § (7) bekezdésében foglalt felhatalmazás alapján a következőket rendeli el:

**1.§**

Dunakeszi Város Önkormányzat Képviselő-testületének az önkormányzati vagyon hasznosításának, használatának és forgalmának rendjéről szóló 7/2012. (II.28.) rendelete 1. sz. melléklet A táblázata a következő, 787-es sorral egészül ki:

„A./  A Rendelet 4. § (1) b)-f) pontjai szerinti forgalomképtelen törzsvagyon”

|  |  |  |
| --- | --- | --- |
| **Sorszám** | **Helyrajzi szám** | **Megnevezés** |
| 787. | 7920 | KÖZÚT |

**2.§**

Dunakeszi Város Önkormányzat Képviselő-testületének a mezei őrszolgálat működéséről szóló 19/2011.(V.31.) számú rendelete 6. § (2) bekezdése helyébe az alábbi rendelkezés lép:

„(2) Járulékköteles valamennyi, a 2. § (1) és (1a) bekezdésében meghatározott minden, 10.000 m2 alapterületet meghaladó ingatlan, annak hasznosításától függetlenül.

A járulékfizetési kötelezettség abban az esetben is fennáll, ha a 10.000 m2 alapterületet meghaladó ingatlannak több földhasználója vagy tulajdonosa van, és ezen személyek használatában vagy tulajdonában álló ingatlanrész alapterülete nem haladja meg a 10.000 m2-t.

A járulékfizetési kötelezettség fennáll továbbá abban az esetben is, ha egy ingatlantulajdonosnak több olyan ingatlantulajdona van, amelyből egy sem haladja meg a 10.000m2 alapterületet, de a tulajdonában álló ingatlanok összalapterülete a 10000 m2-t meghaladja.

A járulékfizetési kötelezettséget nem érinti azon tény, ha az ingatlan olyan vegyes művelési ágú, mely részben termőföld és egyéb művelési ág, részben erdő vagy halastó művelési ág besorolás alá esik, de ebben az esetben a járulékfizetés alapja a termőföld és egyéb művelési ág besorolás alá eső terület m2-ben számított alapterülete.”

**3. §**

Dunakeszi Város Önkormányzata Képviselő-testületének a Polgármesteri Hivatal köztisztviselőit megillető juttatásokról és a nyugállományú köztisztviselők szociális támogatásról szóló 18/2003. (X.06.) számú rendelete az alábbi 5/A §-al egészül ki:

„Bankszámla-hozzájárulás

5/A. §

1. A köztisztviselő havonta bankszámla-hozzájárulásra jogosult az éves költségvetési rendeletben meghatározott mértékben.
2. A havonta fizetendő bankszámla-hozzájárulás összege a 2014. évben 1.000.- forint/fő/hó, amelyre a köztisztviselő 2014. január hónaptól jogosult.”

**4. §**

1. E rendelet a kihirdetését követő napon lép hatályba.
2. E rendelet Jelen rendelet 2014. február 15. napján hatályát veszti.

Dunakeszi, 2014. január 30.

**Dr. Molnár György Dióssi Csaba**

**jegyző polgármeste**r

**Napirend II/1. pontja:**

**Dunakeszi Város Önkormányzatának adósságátvállalása**

Előadó: Dióssi Csaba polgármester

(Az előterjesztés a jegyzőkönyv melléklete)

Dióssi Csaba: Kinek van kérdése, hozzászólása?

Kérdés, hozzászólás nem volt, kéri a határozati javaslatról a szavazást.

A képviselő-testület 13 egyhangú igen szavazattal elfogadta a javaslatot és az alábbi határozatot hozta.

**Dunakeszi Város Önkormányzata Képviselő-testületének 4/2014.(I.30.) sz. határozata:**

Dunakeszi Város Önkormányzata Képviselő-testülete a Magyarország 2014. évi központi költségvetéséről szóló 2013. évi CCXXX. törvény 67-68.§-aiban foglaltakra figyelemmel, valamint az ÁKK által kiadott útmutató alapján úgy dönt, hogy a Magyarország 2014. évi központi költségvetéséről szóló 2013. évi CCXXX. törvény 67-68.§ alapján az abban foglaltak végrehajtása érdekében a BH-1314/2004. sz. 2005.02.08. napján kötött hitelszerződés alapján fennálló 405.119.265 Ft összeget 2014.02.28-i értéknappal végtörleszti.

A Képviselő- testület hozzájárul ahhoz, hogy az Önkormányzatnak a Magyar Állam által átvállalt adósságállománya tekintetében a Sberbank Magyarország Zrt. a teljesítést az Önkormányzat helyett a Magyar Államtól elfogadja.

A Képviselő- testület fentiekkel összefüggésben az adósságátvállalás végrehajtása érdekében felhatalmazza a polgármestert a Magyar Állam az Önkormányzat és a Sberbank Magyarország Zrt. között létrejövő háromoldalú tartozásátvállalási szerződések aláírására.

A Képviselő- testület nyilatkozik arról, hogy Dunakeszi Város Önkormányzata továbbra sem áll a helyi önkormányzatok adósságrendezési eljárásáról szóló 1996. évi XXV. törvény szerinti adósságrendezési eljárás alatt.

Határidő: Azonnal

Felelős: Dióssi Csaba polgármester

Koordinátor: Pénzügyi Osztály

Lukácsi Bálint és Hircz Tamás képviselő megérkezett a tanácsterembe.

**Napirend II/2. pontja:**

**Óvodák nyári zárva tartása, valamint az óvodai beiratkozás időpontja**

Előadó: Dióssi Csaba polgármester

(Az előterjesztés a jegyzőkönyv melléklete)

Dióssi Csaba: Kérdezi, van-e kérdés, hozzászólás a határozati javaslatokkal kapcsolatban?

Kérdés, hozzászólás nem volt, kéri az 1. számú határozati javaslatról a szavazást.

A képviselő-testület 15 egyhangú igen szavazattal elfogadta a határozati javaslatban leírtakat, és az alábbi határozatot hozta

**Dunakeszi Város Önkormányzata Képviselő-testületének 5/2014.(I.30.) sz. határozata:**

Dunakeszi Város Önkormányzata Képviselő-testülete arra való tekintettel, hogy az évek során egyre magasabb az óvodákban a gyermeklétszám, illetve a szülők részéről is egyre nagyobb az igény az óvodai ellátásra a nyári időszakban is, az óvodák nyári zárva tartását az alábbiak szerint hagyja jóvá:

|  |  |  |
| --- | --- | --- |
| **Óvoda neve** | **Zárva tartása** | **Ügyeletet biztosít** |
| Eszterlánc Óvoda | 2014.06.30-07.25. | Gyöngyharmat Tagóvoda |
| János utcai Tagóvoda | 2014.06.30-07.25.  2014.07.28.08.22. | Gyöngyharmat Tagóvoda  Eszterlánc Tagóvoda |
| Posta utcai Tagóvoda | 2014.06.30-07.25.  2014.07.28.08.22. | Alagi Tagóvoda  Eszterlánc Óvoda |
| Gyöngyharmat Tagóvoda | 2014.07.28-08.22. | Eszterlánc Óvoda |
| Alagi Tagóvoda | 2014.07.28-08.22. | Eszterlánc Óvoda |
| Játszóház Óvoda | 2014.06.30-07.25. | Piros Óvoda |
| Piros Óvoda | 2014.07.28-08.22. | Játszóház Óvoda |

Határidő: 2014. 02. 03.  
Felelős: Dr. Molnár György jegyző  
Koordinátor: Pénzügyi Osztály

Dióssi Csaba: Kéri a 2. számú határozati javaslatról a szavazást.

A képviselő-testület 15 egyhangú igen szavazattal elfogadta a határozati javaslatban leírtakat, és az alábbi határozatot hozta

**Dunakeszi Város Önkormányzata Képviselő-testületének 6/2014.(I.30.) sz. határozata:**

Dunakeszi Város Önkormányzata Képviselő-testülete a Köznevelésről szóló 2011. évi CXC. tv 83.§ (2) bek. b) pontja szerinti felhatalmazása, valamint a Nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) számú EMMI rendelet 20.§ (1) bek. szerinti kötelezettsége alapján úgy dönt, hogy az óvodai beiratkozás idejét 2014. április 22-23. időszakra határozza meg.

Egyben felkéri a jegyzőt, hogy az erre vonatkozó hirdetmény elkészítéséhez, valamint kihirdetéséhez szükséges intézkedéseket tegye meg.

Határidő: 2014. 03. 17.  
Felelős: Dr. Molnár György jegyző  
Koordinátor: Pénzügyi Osztály

**Napirend II/3. pontja:**

**Önkormányzati bölcsődei telephelyek nyári nyitvatartási rendje**

Előadó: Dióssi Csaba polgármester

(Az előterjesztés a jegyzőkönyv melléklete)

Dióssi Csaba: Van-e kérdés, hozzászólás a határozati javaslattal kapcsolatban?

Kérdés, hozzászólás nem volt, kéri a határozati javaslatról a szavazást.

A képviselő-testület 15 egyhangú igen szavazattal elfogadta a határozati javaslatban leírtakat, és az alábbi határozatot hozta

**Dunakeszi Város Önkormányzata Képviselő-testületének 7/2014.(I.30.) sz. határozata:**

Dunakeszi Város Önkormányzata Képviselő-testülete a Humán Szolgáltató Központ bölcsődei telephelyeinek nyári leállásának időtartamát az alábbiak szerint hagyja jóvá:

2014. évben a bölcsődei telephelyek nyári leállásának pontos dátuma.

* Fóti úti bölcsődei telephely (Fóti út 2.)                                2014.06.16.-2014.07.11. (4 hét)
* Garas utcai bölcsődei telephely (Garas u. 28.)                2014.07.28.-2014.08.22. (4 hét)
* Kincsem utcai bölcsődei telephely (Kincsem u. 12.)      2014.07.14.-2014.08.01. (3 hét)

Határidő: 2014. 03. 31.  
Felelős: Dióssi Csaba polgármester  
Koordinátor: Lakosságszolgálati Osztály

**Napirend II/4. pontja:**

**Együttműködési szándéknyilatkozat aláírása Dunakeszi és Nowy Sacz járási jogú város között**

Előadó: Dióssi Csaba polgármester

(Az előterjesztés a jegyzőkönyv melléklete)

Dióssi Csaba: Van-e kérdés, hozzászólás a határozati javaslattal kapcsolatban?

Kárpáti Zoltán: Elmondja, hogy a meglévő testvérvárosi kapcsolat okán évente kétszer van lehetőség a két város között találkozásokra. Ennek eredményeképpen született meg az igény együttműködési megállapodás kidolgozására, ami szorosabbra fűzheti a két város ifjúsága közötti kapcsolatot, a kultúra és az élet további területének erősítését.

Dióssi Csaba: Köszöni a kiegészítést, további kérdés, hozzászólás nem volt, kéri a szavazást határozati javaslatról.

A képviselő-testület 15 egyhangú igen szavazattal elfogadta a határozati javaslatban leírtakat, és az alábbi határozatot hozta

**Dunakeszi Város Önkormányzata Képviselő-testületének 8/2014.(I.30.) sz. határozata:**

Dunakeszi Város Önkormányzatának Képviselő-testülete a Nowy Sacz járási jogú várossal való együttműködési megállapodásra vonatkozó szándéknyilatkozatban foglaltakkal egyetért, annak aláírására a polgármestert felhatalmazza. A Képviselő-testület felhatalmazza továbbá Dióssi Csaba polgármestert, hogy az együttműködési megállapodás szövegének egyeztetésére és megállapítására, majd a megállapodást terjessze a testület elé elfogadásra.

Határidő: Folyamatos  
Felelős: Dióssi Csaba polgármester  
Koordinátor: Önkormányzati- és Jogi osztály

**Napirend II/5. pontja:**

**Dunakeszi Város Önkormányzat és a Polgármesteri Hivatal Beszerzési Szabályzata**

Előadó: Dióssi Csaba polgármester

(Az előterjesztés a jegyzőkönyv melléklete)

Dióssi Csaba: Van-e kérdés, hozzászólás a határozati javaslattal kapcsolatban?

Kérdés, hozzászólás nem volt, kéri a szavazást határozati javaslatról.

A képviselő-testület 15 egyhangú igen szavazattal elfogadta a határozati javaslatban leírtakat, és az alábbi határozatot hozta

**Dunakeszi Város Önkormányzata Képviselő-testületének 9/2014.(I.30.) sz. határozata:**

Dunakeszi Város Képviselő-testülete úgy dönt, hogy az előterjesztés 1. számú mellékletét

képező Dunakeszi Város Önkormányzat és Polgármesteri Hivatal Szabályzatában foglaltakkal egyetért, azt elfogadja.

Határidő: Folyamatos  
Felelős: Dióssi Csaba polgármester  
Koordinátor: Önkormányzati- és Jogi osztály

**Napirend II/6. pontja:**

**Országos egyéni választókerületi választási bizottság tagjainak megválasztása**

Előadó: Dr. Molnár György jegyző

(Az előterjesztés a jegyzőkönyv melléklete)

Dióssi Csaba: Van-e kérdés, hozzászólás a határozati javaslattal kapcsolatban?

Kérdés, hozzászólás nem volt, kéri a határozati javaslatról a szavazást.

A képviselő-testület 12 igen szavazat, 3 tartózkodás mellett elfogadta a határozati javaslatban leírtakat, és az alábbi határozatot hozta

**Dunakeszi Város Önkormányzata Képviselő-testületének 10/2014.(I.30.) sz. határozata:**

Dunakeszi Város Képviselő-testülete úgy dönt, hogy Pest megye 05. számú országgyűlési egyéni választókerületi választási bizottság tagjává

- Dr. Király Miklóst

- Dr. Pál Lajost

- Kecskeméthy Gézát

Póttagjává

- Varga Tibort

- Dr. Kováts Sebestyént

választja meg.

A Képviselő-testület felkéri továbbá dr. Molnár György jegyzőt, hogy a bizottság tagjait a döntésről értesítse és az eskütételüket a választási eljárásról szóló 2013. évi XXXVI. törvény 37.§ (1) és (2) bekezdésében foglaltaknak megfelelően készítse elő.

Határidő: Azonnal

Felelős: Dr. Molnár György

Koordinátor: Önkormányzati- és Jogi osztály

**Napirend II/7. pontja:**

**A 7920 hrsz-ú ingatlan közúttá minősítése**

Előadó: Dióssi Csaba polgármester

(Az előterjesztés a jegyzőkönyv melléklete)

Dióssi Csaba: Van-e kérdés, hozzászólás a határozati javaslattal kapcsolatban?

Kérdés, hozzászólás nem volt, kéri a határozati javaslatról a szavazást.

A képviselő-testület 14 igen szavazattal, 1 tartózkodás mellett elfogadta a határozati javaslatban leírtakat, és az alábbi határozatot hozta

**Dunakeszi Város Önkormányzata Képviselő-testületének 11/2014.(I.30.) sz. határozata:**

Dunakeszi Város Önkormányzatának Képviselő-testülete a Dunakeszi 7920 hrsz-ú 1/1 tulajdoni hányadban önkormányzati tulajdonú kivett beépítetlen ingatlant – ami természetben a 0125 hrsz-ú közút folytatása a 2-es számú főút felől a Pallag utcáig – közúttá minősíti.

Felkéri a Jegyzőt, hogy az út ingatlan nyilvántartási átvezetéséről gondoskodjon.

Határidő: Folyamatos

Felelős: Dr. Molnár György

Koordinátor: Főépítész

**Napirend II/8. pontja:**

**Dunakeszi Táltos u. Gida u. Rákóczi utca szilárd burkolattal történő ellátása**

Előadó: Dióssi Csaba polgármester

(Az előterjesztés a jegyzőkönyv melléklete)

Dióssi Csaba: Van-e kérdés, hozzászólás a határozati javaslattal kapcsolatban?

Dr. Thoma Csaba: Az aszfaltozás azon utcákban lenne, ahol a szennyvízcsatorna még nem került kiépítésre. Szeretné pontosítani a határozati javaslatot, hogy mivel a Rákóczi útnak a Határ és a Szántó utca közötti szakaszán már van szennyvízcsatorna, így ott elkészülhetne a végleges, nem csökkentett tartalmú, útburkolat.

Dióssi Csaba: Természetesen erre lehetőség van. Kéri a határozati javaslat szövegét azzal kiegészíteni, hogy a Határ és a Szántó utca között az eredeti terveknek megfelelően kerüljön kiépítésre az útburkolat. A kiegészítéssel együtt kéri a szavazást határozati javaslat elfogadásáról.

A képviselő-testület 15 egyhangú igen szavazat mellett elfogadta a kiegészített határozati javaslatot, és az alábbi határozatot hozta

**Dunakeszi Város Önkormányzata Képviselő-testületének 12/2014.(I.30.) sz. határozata:**

Dunakeszi Város Önkormányzata  Képviselő- testülete  az útépítési hozzájárulásról szóló 2/2011.(I.28.) sz. rendelete szerint   a Gida, Táltos és a Rákóczi (Szántó u. és Forgács utca között) utcákban a szilárd burkolat kiépítését 2014-ben  csökkentett tartalommal valósítja meg, ezen utak végleges kiépítésére a szennyvíz gerinccsatorna megvalósítása után kerül sor, de a Rákóczi út Határ és Szántó utca közötti szakasza a már meglévő szennyvízcsatornára tekintettel végleges útburkolatot kap.

Határidő: Azonnal  
Felelős: Dióssi Csaba polgármester  
Koordinátor: Lakosságszolgálati Osztály

**Napirend II/9. pontja:**

**Humán Szolgáltató Központ Intézményvezetői pályázati kiírásának elbírálása**

Előadó: Dióssi Csaba polgármester

(Az előterjesztés a jegyzőkönyv melléklete)

Dióssi Csaba: Van-e kérdés, hozzászólás a határozati javaslattal kapcsolatban?

Kérdés, hozzászólás nem volt, kéri az 1. számú határozati javaslat elfogadását.

A képviselő-testület 15 egyhangú igen szavazat mellett elfogadta a határozati javaslatban leírtakat, és az alábbi határozatot hozta

**Dunakeszi Város Önkormányzata Képviselő-testületének 13/2014.(I.30.) sz. határozata:**

Dunakeszi Város Önkormányzata Képviselő-testülete az ad hoc bizottság javaslatával egyet ért és a Dunakeszi Humán Szolgáltató Központ intézményvezetői (magasabb vezetői) munkaköre ellátására irányuló pályázati kiírást eredménytelennek nyilvánítja, egyúttal a Képviselő-testület felkéri a Polgármestert, hogy gondoskodjon az előterjesztés mellékletét képező új pályázati felhívás megjelentetéséről a Nemzeti Közigazgatási Intézet (NKI) honlapján, valamint helyben szokásos módon.

Határidő: Azonnal  
Felelős: Dióssi Csaba polgármester  
Koordinátor: Önkormányzati- és Jogi Osztály

**Napirend II/10. pontja:**

**Dunakeszi Polgármesteri Hivatal 2014. évre vonatkozó igazgatási szünetének elrendelése**

Előadó: dr. Molnár György jegyző

(Az előterjesztés a jegyzőkönyv melléklete)

Dióssi Csaba: Van-e kérdés, hozzászólás a határozati javaslattal kapcsolatban?

Kérdés, hozzászólás nem volt, kéri a határozati javaslat elfogadását.

A képviselő-testület 15 egyhangú igen szavazat mellett elfogadta a határozati javaslatban leírtakat, és az alábbi határozatot hozta

**Dunakeszi Város Önkormányzata Képviselő-testületének 14/2014.(I.30.) sz. határozata:**

Dunakeszi Város Önkormányzatának Képviselő-testülete a 2014. augusztus 11 - 2014. augusztus 24.-ig, valamint 2014. december 22-től 2015. január 1-ig terjedő időszak munkanapjaira igazgatási szünetet rendel el a Polgármesteri Hivatal valamennyi szervezeti egységében, amely időszakok alatt az ügyfélfogadás szünetel. Felkéri a Jegyzőt, hogy gondoskodjon az ügyeleti rend megszervezéséről, valamint az ügyfelek megfelelő tájékoztatásáról.

Határidő: Folyamatos  
Felelős: Dr. Molnár György jegyző

Koordinátor: Önkormányzati- és Jogi Osztály

**Napirend II/11. pontja:**

**Dr. Varga Ágnes Mária, a Dunakeszi I-es számú háziorvosi körzetet ellátó háziorvos kérelme**

Előadó: Dióssi Csaba polgármester

(Az előterjesztés a jegyzőkönyv melléklete)

Dióssi Csaba: Van-e kérdés, hozzászólás a határozati javaslattal kapcsolatban?

Kérdés, hozzászólás nem volt, kéri a határozati javaslat elfogadását.

A képviselő-testület 15 egyhangú igen szavazat mellett elfogadta a határozati javaslatban leírtakat, és az alábbi határozatot hozta

**Dunakeszi Város Önkormányzata Képviselő-testületének 15/2014.(I.30.) sz. határozata:**

Dunakeszi Város Önkormányzatának Képviselő-testülete hozzájárul, hogy a Dunakeszi, Tábor út  56. szám alatti, a Dunakeszi I. számú háziorvosi körzeti rendelőhelyiséget a Pharma and Rose Kft., Dr. Varga Ágnes Mária személyes közreműködésével a heti 2X2 órás üzemorvosi tevékenység telephelyéül megjelölhesse azzal a kikötéssel, hogy a tényleges üzemorvosi tevékenység a doktornő által ellátandó Dunakeszi I. számú körzet rendelését, valamint az azonos rendelőben végzett, Dunakeszi XV. számú körzet rendelését nem zavarhatja, azok rendelési idejével nem eshet egybe.

A Képviselő-testület felhatalmazza egyben a polgármestert a bejegyzéshez szükséges iratok aláírására.

Határidő: 2014. 02. 15.

Felelős: Dióssi Csaba polgármester

Koordinátor: Lakosságszolgálati Osztály

**Napirend II/12. pontja:**

**Katonadomb koncepció terve**

Előadó: Dióssi Csaba polgármester

(Az előterjesztés a jegyzőkönyv melléklete)

Dióssi Csaba: Van-e kérdés, hozzászólás a határozati javaslattal kapcsolatban?

Póczik Anita: Ábri Ferenc képviselő társával a Magyar Szocialista Párt képviseletében elmondja, hogy egyetértenek a koncepcióval, hogy a területen egy gondozott park valósuljon meg. Egyúttal szeretnék javasolni, hogy amennyiben lehetőség van rá, akkor egy a Hajógyári szigeten található csúszdaparkhoz hasonló játszórészt is alakítsanak ki a parkban. Ezt a javaslatot a Pénzügyi, Jogi és Ügyrendi Bizottság is tárgyalta, és támogatta. Ezzel a módosítással javasolja a képviselő-testületnek a határozatot elfogadni.

Dióssi Csaba: Az ötlet véleménye szerint is jó, amennyiben az adottságok lehetővé teszik, akkor ki lehet építeni egy csúszdaparkot. Elmondja, hogy amíg a háttérmunkálatok zajlottak, addig a Fidesz frakció részéről is felmerült egy javaslat, miszerint a Dunakeszin kiemelkedő sportteljesítményt nyújtó sportolók eredményeit megörökítő térplasztikát lehetne a park egyik szegletében elhelyezni. Ezzel kapcsolatosan a Sportigazgatóság vezetőjét felkérte, hogy az arra érdemes sportágak és a teljesítmények tekintetében vizsgálja meg a kérdést és tegyen javaslatot. Egyúttal kéri a Lakosságszolgálati Osztály vezetőjét, hogy vegye fel a kapcsolatot a tervező irodával, amennyiben a képviselő-testület a módosításokat megszavazza. A két kiegészítéssel együtt kéri a szavazást a határozati javaslatról.

A képviselő-testület 14 igen szavazat, 1 tartózkodás mellett elfogadta a határozati javaslatban leírtakat, és az alábbi határozatot hozta

**Dunakeszi Város Önkormányzata Képviselő-testületének 16/2014.(I.30.) sz. határozata:**

Dunakeszi Város Önkormányzata Képviselő-testülete támogatja a Dunakeszi Katonadomb közösségi szabadidős területének fejlesztését az előterjesztés mellékletét képező koncepcióterv szerint.

Felkéri a Lakosságszolgálati Osztály vezetőjét, hogy a területen még „csúszdapark” és dunakeszi kiemelkedő sportolóinak érdemeit bemutató térplasztika elhelyezésének lehetőségét a koncepciótervbe egyeztesse a tervezővel.

Egyúttal felhatalmazza a Polgármestert, hogy a tervek alapján kivitelezés megvalósításához szükséges megállapodásokat készítse elő és kösse meg.

Határidő: Azonnal

Felelős: Dióssi Csaba polgármester

Koordinátor: Lakosságszolgálati Osztály

**Napirend II/13. pontja:**

**Ordass park koncepció terve**

Előadó: Dióssi Csaba polgármester

(Az előterjesztés a jegyzőkönyv melléklete)

Dióssi Csaba: Van-e kérdés, hozzászólás a határozati javaslattal kapcsolatban?

Kérdés, hozzászólás nem volt, kéri a határozati javaslat elfogadását.

A képviselő-testület 15 egyhangú igen szavazat mellett elfogadta a határozati javaslatban leírtakat, és az alábbi határozatot hozta

**Dunakeszi Város Önkormányzata Képviselő-testületének 17/2014.(I.30.) sz. határozata:**

Dunakeszi Város Önkormányzata Képviselő-testülete támogatja Dunakeszi, Ordas Lajos Park felújítását az elkészült és az előterjesztés mellékletét képező koncepcióterv szerint.

Egyúttal felhatalmazza a Polgármestert, hogy a terv szerinti megvalósításhoz szükséges megállapodásokat készítse elő és kösse meg.

Határidő: Azonnal

Felelős: Dióssi Csaba polgármester

Koordinátor: Lakosságszolgálati Osztály

Dióssi Csaba: Megállapítja, hogy a napirendi pontok elfogytak az ülést berekeszti.

**Kmf.**

**Dr. Molnár György Dióssi Csaba**

**jegyző polgármester**